परराष्ट्र मंत्री एस जयशंकर यांचे अमेरिकेचे राष्ट्राध्यक्ष डोनाल्ड ट्रम्प यांना प्रत्युत्तर

राष्ट्रीय : परराष्ट्र मंत्री एस जयशंकर यांनी शनिवारी अमेरिकेचे राष्ट्राध्यक्ष डोनाल्ड ट्रम्प यांना उत्तर दिले आहे. ट्रम्प यांनी 100 टक्के शुल्क लावण्याची धमकी दिली आहे. अमेरिका हा भारताचा सर्वात मोठा व्यापारी भागीदार आहे. ते म्हणाले की, आमची अमेरिकन डॉलर कमकुवत करण्याची कोणतीही इच्छा नाही. भारत डी-डॉलरीकरणाच्या बाजूने नाही. अमेरिकेच्या अध्यक्षपदाच्या निवडणुकीत डोनाल्ड ट्रम्प यांचा विजय क्वाडसाठी सकारात्मक असल्याचे जयशंकर म्हणाले होते. त्यांच्या आगमनामुळे क्वाड संघटना मजबूत होईल असं ही ते म्हणाले.

दोहा फोरममध्ये बोलताना परराष्ट्र मंत्री एस जयशंकर म्हणाले की, पहिल्या ट्रम्प प्रशासनाच्या काळात भारत आणि अमेरिका यांच्यातील संबंध खूप सुधारले होते. क्वाडचा विस्तार करण्यासाठी त्यांनी पाठिंबाही दिला होता. ट्रम्प यांनी अनेक मुद्द्यांवर भारताचा समर्थन केले होते.

पीएम मोदी आणि राष्ट्राध्यक्ष ट्रम्प यांच्यातील संबंधावर जयशंकर म्हणाले की, दोन्ही नेत्यांमधील केमिस्ट्री दोन्ही देशांमधील संबंध अधिक दृढ करतील. परराष्ट्र मंत्री म्हणाले की, अमेरिका आणि भारत यांच्यातील सहकार्य यामुळे वाढेल. भारत आणि अमेरिका परस्पर सहकार्याबाबत अधिक जागृत आहेत. दोन देशांत फूट पाडण्याचा कोणताही मुद्दा नाही.

ब्रिक्स चलनाबाबत स्पष्ट करताना जयशंकर म्हणाले की, आम्ही ब्रिक्समधील आर्थिक व्यवहारांवरही चर्चा करतो. पण अमेरिकन डॉलर कमकुवत करण्याची भारताची कोणतीही योजना नाही. डॉलर कमकुवत झाले तर यामुळे हितांनाही हानी पोहोचवेल. भारत हा अमेरिकेचा सर्वात मोठा भागीदार आहे.

परराष्ट्र मंत्री म्हणाले की, ट्रम्प यांच्या ब्रिक्सबाबत वक्तव्य, मला समजत नाही की ते कशाबद्दल होते. आम्ही याआधी स्पष्टपणे सांगितले आहे की, भारत कधीही डॉलरीकरणाच्या बाजूने नव्हता. सध्या ब्रिक्स चलन सुरू करण्याचा कोणताही कार्यक्रम नाही. तसेच असा कोणताही प्रस्ताव नाही.